อาการเริ่มแรกปวดตั้งแต่ฝ่าเท้าขึ้นมาถึงต้นขา ไปหามาแล้วให้ยาฆ่าเชื้อทางน้ำเกลือแต่ไม่หายค่ะ ผ่านมาได้สักพักมีตุ่มใสขึ้นบริเวณหน้าเท้าและหลังเท้า ตุ่มใสแต่มีอาการปวดค่ะ อยากทราบว่าเป็นอะไรคะ แล้วมีวิธีบรรเทาอาการปวดไหม (โรคประจำตัวคือเบาหวานค่ะ)
สวัสดีค่ะ ตุ่มใสที่บริเวณเท้า อาจเกิดจาก-ผื่นผิวหนังอักเสบเฉียบพลัน-ผื่นผิวหนังอักเสบจากการแพ้สารสัมผัส เช่น สารกันเสียในโลชั่น สบู่ที่ใช้-โรคอีสุกอีใส จะเป็นตุ่มน้ำขึ้นทั่วตัว มีไข้ต่ำๆ-ตุ่มถูกแมลงกัด จะนูน แดง คัน-โรคงูสวัด มักเป็นแค่บริเวณใดบริเวณหนึ่งเพียงข้างเดียว เป็นตุ่มน้ำใส ปวดแสบปวดร้อน-การติดเชื้อบริเวณชั้นใต้ผิวหนัง อาจมีปวด บวม แดง ร้อน มีไข้ร่วมด้วยการบรรเทาปวดนั้นสามารถรับประทานยาแก้ปวด ลดการลงน้ำหนัก ยกขาสูง ประคบเย็นได้ถ้าตุ่มลุกลามเป็นมาก มีอาการปวดแสบ ปวดร้อน แดง คันมาก ควรพบแพทย์ผิวหนังเพื่อให้ได้การวินิจฉัยที่แน่นอนก่อน การรักษาขึ้นกับโรคที่เป็นค่ะ โดยหากเป็นเบาหวาน อาจเป็นปัจจัยหนึ่งที่ทำให้แผลหายช้าและติดเชื้อได้ง่าย ควรไปพบแพทย์การดูแลตัวเองเบื้องต้น ไม่ไปแกะเกาตุ่มที่เป็น ใช้น้ำเปล่าสะอาดล้างภายนอกได้